PNL și USR se ceartă pe voturile date lui Florin Iordache.
USR a anunțat că va ataca la CCR numirile făcute la Consiliul Legislativ, inclusiv propria numire. Liberalii spun că voturile pentru Iordache nu puteau veni decât de la USR. În replică, USR spune că nu are nevoie de semnăturile liberalilor.
PNL și USR se ceartă pe voturile care l-au făcut pe Florin Iordache președinte pe viață la Consiliul Legislativ, funcție care vine la pachet cu un salariu de 12 mii de lei.Liberalii spun că voturile pentru Iordache – altele decât cele date de PSD și PRO România – nu puteau veni decât de la USR. Reprezentanții Uniunii au replicat că nu l-ar vota pe creatorul OUG 13 nici măcar președinte la o scară de bloc. Iar duelul a mers mai departe, după ce USR a anunțat că va contesta la CCR votul pentru Florin Iordache, PNL a zis că va face… exact același lucru.